pythainlp/thai_wikipedia_clean_20230101 huggingface dataset:
ปราสาทปลายบัดสร้างขึ้นราวพุทธศตวรรษที่ 15-16 เพื่อเป็นเทวสถานในศาสนาพราหมณ์-ฮินดูลัทธิไศวนิกาย และพุทธสถานนิกายมหายาน มีความโดดเด่นในเรื่องการสร้างระบบการจัดการน้ำเพื่อเชื่อมโยงพื้นที่สำคัญ ด้วยการดัดแปลงปากปล่องภูเขาไฟเป็นสระน้ำ มีการสร้างคันบังคับน้ำเชื่อมต่อกับแหล่งน้ำธรรมชาติเพื่อให้ไหลลงสู่บารายของปราสาทเมืองต่ำ เพื่อหล่อเลี้ยงชุมชนบนพื้นที่ราบ และเป็นภูเขาลูกโดดเพียงลูกเดียวที่พบปราสาทขอมบถึง 2 ปราสาท ซึ่งไม่ค่อยพบเห็นในปราสาทที่ได้รับอิทธิพลจากอารยธรรมขอม
ปราสาทปลายบัด 1.
ปราสาทปลายบัด 1 ตั้งอยู่บนยอดเขาปลายบัด ในเขตบ้านโคกเมือง ตำบลจรเข้มาก อำเภอประโคนชัย ปัจจุบันพบเพียงปราสาทประธานและอาคารบริวารที่ตั้งอยู่ด้านหน้า 2 หลัง ตัวปราสาทมีลักษณะเป็นอาคารผังสี่เหลี่ยมจตุรัสย่อมุมสร้างด้วยหินทรายและอิฐ มีประตูทางเข้าทางทิศตะวันออกในขณะที่อีกสามด้านเป็นประตูหลอก ขอบประตูมีลวดลายบางตอนเข้าใจว่าเป็นปราสาทที่สร้างไม่แล้วเสร็จ ตั้งอยู่บนฐานไพทีศิลาแลงรูปสี่เหลี่ยมพื้นผ้า จึงสันนิษฐานว่าด้านข้างทั้งสองของปราสาทประธานเคยมีปราสาททรงปราสาทอีกสองหลังที่สร้างด้วยอิฐและพลังทลายแล้ว
ปราสาทปลายบัด 2.
ปราสาทปลายบัด 2 ตั้งอยู่บนสันเขา ห่างจากปราสาทปลายบัด 1 ไปทางทิศตะวันตกราว 1 กิโลเมตร อยู่ในเขตบ้านยายแย้ม ตำบลยายแย้มพัฒนา อำเภอเฉลิมพระเกียรติ ประกอบด้วยปราสาทประธานก่อด้วยอิฐ มีประตูทางเข้าทางทิศตะวันออกในขณะที่อีกสามด้านเป็นประตูหลอก รูปแบบผังเป็นแบบเดียวกับปราสาทปลายบัด 1 ร่วมสมัยกับศิลปะแบบบาปวน บริเวณด้านหน้าทางทิศตะวันออกพบชิ้นส่วนปราสาทจำลองแกะสลักจากหินภูเขาไฟ พื้นที่โดยรอบมีกำแพงแก้วก่อสร้างด้วยศิลาแลง และพบร่องรอยหลุมลักลอบขุดหาโบราณวัตถุจำนวนมาก
นอกจากนี้ ยังมีการค้นพบศิลาจารึกซึ่งผู้เชี่ยวชาญจากกรมศิลปากรได้อ่านแปลจารึกหลักนี้ได้ความว่าเป็นจารึกอักษรของโบราณภาษาเขมร-สันสกฤต ระบุศักราชตรงกับ พ.ศ. 1468 เกี่ยวกับพระบรมราชโองการของพระเจ้าศรีอีสานวรมันถึงขุนนางท้องถิ่น
จีหย่ง
วัดศรีทรายมูล (อำเภอเมืองเชียงราย)
วัดศรีทรายมูล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรอบเวียง อำเภอเมืองเชียงราย จังหวัดเชียงราย ปัจจุบันมีพระราชสิทธินายก (ดวงทิพย์ ธีรปญฺโญ) เป็นเจ้าอาวาส
วัดศรีทรายมูลสร้างเมื่อ พ.ศ. 2431 ได้รับพระราชทานวิสุงคามสีมา เมื่อวันที่ 1 กุมภาพันธ์ พ.ศ. 2489
อาคารเสนาสนะภายในวัดได้แก่ อุโบสถมีลักษณะศิลปะล้านนาประยุกต์ คือ เป็นอาคารสูงแบบคอนกรีตเสริมเหล็กแบบที่เป็นที่นิยมในสถาปัตยกรรมภาคกลาง แต่ยังคงประดับตกแต่งแบบล้านนาด้วยลวดลายแบบล้านนา ทั้งบริเวณตรงหน้าแหนบ หน้าแหนบปีกนก โก่งคิ้ว ระหว่างเสามีค้ำยันหรือหูช้าง ป้านลมโค้งอ่อนแบบล้านนา เน้นระนาบเอนของตับหลังคา หลังคาซ้อนกัน 3 ชั้น (ตับ) กระเบื้องมุงหลังคาเป็นแบบดินเผาเคลือบ ช่อฟ้าเป็นรูปปากนกปลายงอน ป้านลมปลายเป็นรูปพญานาค บันไดทางขึ้นมีรูปปั้นพญานาคเศียรเดียว มีมกรคายนาค เจดีย์ศิลปะร่วมสมัย สูง 10 เมตร ลักษณะเจดีย์ผสมผสานทรงปราสาทยอดเดียวแบบล้านนา เนื่องจากมีการทำซุ้มโขง (ซุ้มจระนำ) ประดิษฐานพระพุทธรูปทั้ง 4 ด้าน บริเวณฐานเจดีย์ประดับด้วยซุ้มโขง (ซุ้มจระนำ) ด้านละ 5 ซุ้ม มีพระพุทธรูปประดิษฐานอยู่ 20 องค์ มีความแปลกแตกต่างจากเจดีย์ทั่วไปในเชียงราย
วัดเขาแดง (จังหวัดประจวบคีรีขันธ์)
วัดเขาแดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาแดง อำเภอกุยบุรี จังหวัดประจวบคีรีขันธ์ ที่ดินตั้งวัด มีเนื้อที่ 19 ไร่ 2 งาน 94 ตารางวา
ไม่ทราบแน่ชัดว่าสร้างขึ้นตั้งแต่เมื่อใด แต่เป็นวัดที่มีมานาน อาศัยจากหลักฐานจากประกาศวิสุงคามสีมา คาดว่าตั้งเมื่อ พ.ศ. 2455 ซึ่งได้รับพระราชทานวิสุงคามสีมา พ.ศ. 2455 แต่ไม่ปรากฏหลักฐานผู้สร้างและผู้บริจาคที่ดิน ได้รับการพัฒนาและบูรณะมาโดยตลอด ได้มีการก่อสร้างอุโบสถหลังใหม่แทนหลังเก่าที่ชำรุดทรุดโทรม โดยมีพระวิริยากรโกศล ผู้เจิมแผ่นศิลาฤกษ์ นายอุดมศักดิ์ ทั่งทอง เลขานุการรัฐมนตรีกระทรวงคมนาคม เป็นผู้วางศิลาฤกษ์ เมื่อวันที่ 6 พฤษภาคม พ.ศ. 2530 ได้รับพระราชทานวิสุงคามสีมาเมื่อ พ.ศ. 2530 กรมศิลปากรขึ้นทะเบียนเป็นโบราณสถานเมื่อวันที่ 20 พฤษภาคม พ.ศ. 2541 ในพื้นที่ 1 ไร่ 1 งาน 11 ตารางวา อยู่ในความรับผิดชอบของสำนักศิลปากรที่ 1 จังหวัดราชบุรี
อุโบสถหลังเก่าสร้างราว พ.ศ. 2461 พระประธานคงนำมาประดิษฐานในระยะเดียวกับการสร้างอุโบสถ อุโบสถก่ออิฐถือปูน หลังคาเครื่องไม้ชั้นเดียว มุงกระเบื้องว่าวซีเมนต์ไม่มีช่อฟ้าใบระกา ด้านนอกมีเสาไม้ด้านละ 7 ต้น รองรับชายคา มีประตูทางเข้าด้านหน้า 2 ประตู หน้าต่างด้านละ 5 บาน บานหน้าต่างเป็นไม้ ที่อกเลาแกะสลักเป็นลวดลายดอกไม้เสมา ตั้งอยู่ในซุ้มที่ตั้งอยู่รอบอุโบสถ ตัวเสมาเป็นปูนปั้นมีลวดลาย อุโบสถหลังใหม่สร้างขึ้นมาทดแทนอุโบสถหลังเก่า เมื่อ 6 พฤษภาคม พ.ศ. 2530
เจดีย์รายตั้งอยู่ด้านหน้าอุโบสถทางทิศตะวันออก จำนวน 3 องค์ เป็นเจดีย์ย่อมุมไม้สิบสองฐานสิงห์ องค์ระฆังเหลี่ยม ตกแต่งด้วยลวดลายปูนปั้น องค์ริมด้านทิศเหนือส่วนยอดชำรุดหักหายไป
วัดประชุมโยธี
วัดประชุมโยธี เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่ในตำบลท้ายช้าง อำเภอเมืองพังงา จังหวัดพังงา มีเนื้อที่ทั้งหมด 8 ไร่ 2 งาน 37 ตารางวา เจ้าอาวาสรูปปัจจุบัน คือ พระเทพปัญญาโมลี
วัดประชุมโยธี เดิมชื่อ วัดควน เพราะตั้งอยู่บนควนเชิงเขา ตำบลท้ายช้าง (เดิมเป็นตำบลถ้ำน้ำผุด) อำเภอเมืองพังงา อยู่ใกล้กับวัดสราภิมุข (วัดสระ) วัดควนสร้างเมื่อ พ.ศ. 2369 กล่าวกันว่าหม่อมยี่สุ่นเจ้าจอมในรัชกาลที่ 3 ธิดาคนโตของพระยาบริรักษ์ภูธร (แสง ณ นคร) ผู้ว่าราชการเมืองพังงา ได้บูรณะเมื่อ พ.ศ. 2392 หลังจากได้ลาออกจากเจ้าจอมมาอยู่บ้านเดิมที่พังงา ประมาณ พ.ศ. 2448 วัดยังเคยทำพิธีถือน้ำพระพิพัฒน์สัตยาแทนวัดประพาสประจิมเขต เนื่องจากทรุดโทรม และพระปลัดหมุดมาเป็นเจ้าอาวาสระหว่าง พ.ศ. 2448–2463 จนกระทั่งเปลี่ยนแปลงการปกครองยุบเลิกจึงได้ชื่อว่า "วัดประชุมโยธี"
วัดได้รับพระราชทานวิสุงคามสีมาเมื่อวันที่ 5 กุมภาพันธ์ พ.ศ. 2518 ส่วนด้านการศึกษา ได้เปิดสอนธรรมแก่พระภิกษุ สามเณรทุกปี ทุกวัดในละแวกใกล้เคียง และยังเป็นสำนักสอบธรรมสนามหลวงเป็นประจำทุกปี
โบราณศิลปะวัตถุที่สำคัญประจำวัด มีพระพุทธรูปสำริดปางมารวิชัยแบบล้านนาหรือเชียงแสนองค์หนึ่ง ที่ฐานมีจารึกอักษรขอม สูง 66 เซนตเมตร หน้าตัก 45 เซนติเมตร และพระพุทธรูปอื่นอีกบ้าง ส่วนอาคารศาสนสถานล้วนเป็นของสร้างใหม่ เช่น หอไตร และมณฑปพระพุทธบาท
คริสทา เชเพอร์เทินส์
คริสทา เชเพอร์เทินส์ (; เกิด 18 พฤษภาคม พ.ศ. 2524) เป็นนักฟุตบอลชาวเยอรมัน เธอลงเล่นในนัดเดียวให้กับฟุตบอลหญิงทีมชาติเยอรมนีในปี พ.ศ. 2545
Christa Schäpertöns
เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า
เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า  เกิดเมื่อวันที่ 28 พฤศจิกายน 2444 เป็นธิดาใน วิลฟริด แอชลีย์ บารอนที่ 1 เมานต์ เทมเพิล และ อะเมลี คาซเซล เป็นคู่สมรสใน หลุยส์ เมานต์แบ็ตเทน เอิร์ลเมานต์แบ็ตเทนที่ 1 แห่งพม่า เป็นมารดาใน แพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า และ เลดีพาเมลา ฮิกส์
เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า ถึงแก่กรรมลงเมื่อวันที่ 21 กุมภาพันธ์ 2503 สิริอายุได้ 58 ปี หลังเสร็จสิ้นงานสมรสของ เลดีพาเมลา ฮิกส์ ธิดาคนเล็กได้มินาน
เอ็ดวินา แอชลีย์ เคาน์เตสเมานต์แบ็ตเทนแห่งพม่า
แมกเคนยู
แมกเคนยู อาราตะ  เป็นนักแสดงชาวญี่ปุ่นที่เกิดในลอสแอนเจลิส เขาเป็นลูกชายของนักแสดง โปรดิวเซอร์ ผู้กำกับ และนักศิลปะการต่อสู้ชาวญี่ปุ่น ซันนี่ ชิบะ แมกเคนยูโด่งดังขึ้นหลังจากรับบท วาตะยะ อาราตะ ในภาพยนตร์ไตรภาคฉบับคนแสดงเรื่องชิฮายะฟูรุในปี ค.ศ. 2016 ซึ่งทำให้เขาได้รับรางวัลนักแสดงหน้าใหม่แห่งปีของ Japan Academy ครั้งที่ 40 ในปี ค.ศ. 2017 เขาชื่อเสียงในบท เอนิชิ ยูกิชิโร่ วายร้ายคนสุดท้ายของซีรีส์ฉบับคนแสดงเรื่อง รูโรนิ เคนชิน ในเรื่อง ""
Mackenyu
เฟาเอ็ฟเอ็ล โบคุม
บริษัท สมาคมกายบริหารโบคุม 1848 แผนกฟุตบอล ทุนจำกัด หรือเรียกกันสั้น ๆ ว่า เฟาเอ็ฟเอ็ล โบคุม เป็นสโมสรฟุตบอลเยอรมัน ตั้งอยู่ที่เมืองโบคุม รัฐนอร์ทไรน์-เว็สท์ฟาเลิน ปัจจุบันแข่งขันในบุนเดิสลีกาหลังจากที่เลื่อนชั้นจากซไวเทอบุนเดิสลีกาในฤดูกาล 2020–21 พวกเขาเคยลงเล่นในบุนเดิสลีกาถึง 34 ฤดูกาล
รัวร์ชตาดีอ็อน (หรือรู้จักในชื่อโวโนวีอา-รัวร์ชตาดีอ็อน ด้วยเหตุผลด้านการสนับสนุน) เป็นหนึ่งในสนามฟุตบอลที่ทันสมัยที่สุดของประเทศ สนามเริ่มก่อสร้างขึ้นในทศวรรษ 1970 บนพื้นที่ของสนามคัสโทรเพอร์ชตราเซอซึ่งเคยเป็นสนามเหย้าของสโมสร TuS Bochum 08 บริเวณทางตอนเหนือของเมือง
อัฒจันทร์ทุกฝั่งของสนามมีหลังคาคลุม สนามมีความจุ 27,599 ที่นั่งและมีห้องสแตนดิงที่รองรับได้ 12,025 คน
ชปีลแฟร์ไอนิกกุงกร็อยเทอร์เฟือร์ท
ชปีลแฟร์ไอนิกกุงกร็อยเทอร์เฟือร์ท  เป็นสโมสรฟุตบอลเยอรมัน ตั้งอยู่ที่เมืองเฟือร์ทในรัฐบาวาเรีย ปัจจุบันแข่งขันในบุนเดิสลีกาซึ่งเป็นลีกสูงสุดของฟุตบอลเยอรมัน พวกเขาเลื่อนชั้นจากซไวเทอบุนเดิสลีกาในฤดูกาล 2020–21
สโมสรก่อตั้งขึ้นใน ค.ศ. 1903 ช่วงเวลาที่สโมสรประสบความสำเร็จมากที่สุดเกิดขึ้นในช่วงก่อนก่อตั้งบุนเดิสลีกาในทศวรรษ 1910 และ 1920 โดยสโมสรชนะเลิศเยอรมันแชมเปียนชิปสามครั้งในปี 1914, 1926, 1929 และจบอันดับที่สองในปี 1920 สโมสรได้แข่งขันในบุนเดิสลีกาครั้งแรกในฤดูกาล 2012–13 โดยเลื่อนชั้นจากซไวเทอบุนเดิสลีกาในฤดูกาลก่อนหน้า อย่างไรก็ตาม พวกเขาตกชั้นหลังจากที่ได้แข่งขันเพียงฤดูกาลเดียว และในวันที่ 23 พฤษภาคม ค.ศ. 2021 พวกเขาได้เลื่อนชั้นกลับสู่บุนเดิสลีกาเป็นครั้งที่สอง
คู่ปรับที่สำคัญของสโมสรคือแอร์สเทอ เอ็ฟเซ เนือร์นแบร์ค ซึ่งเคยผลัดกันคว้าแชมป์ในช่วงแรกที่มีการแข่งขันเยอรมันแชมเปียนชิป การพบกันของทั้งคู่มีชื่อเรียกว่า "ฟรังเคินแดร์บี"
9 เดอคาลบ์อเวนิว
9 เดอคาลบ์อเวนิว ( แต่เดิมเรียกว่า 340 Flatbush Avenue Extension) เป็นตึกระฟ้าแบบผสมผสาน (ส่วนใหญ่เป็นที่อยู่อาศัยเป็นหลัก) ที่อยู่ระหว่างการก่อสร้างในดาวน์ทาวน์บรูคลิน นครนิวยอร์ก โดยเจดีเอสดีเวล๊อปเมนต์กรุ้ปของไม่เคิล สเติร์น เมื่อสร้างเสร็จแล้ว จะกลายเป็นโครงสร้างที่สูงที่สุดในนิวยอร์กซิตี้นอกแมนฮัตตัน และยังเป็นอาคารแห่งแรกในบรูคลิน
9 DeKalb Avenue
พยัคฆ์ร้ายฝ่าเวลามรณะ
Eucytheridae
Eucytheridae เป็นสกุลของสัตว์พวกกุ้งกั้งปูที่อยู่ในวงศ์ Podocopida.
Eucopiidae
Eucopiidae เป็นสกุลของสัตว์พวกกุ้งกั้งปูที่อยู่ในวงศ์ Lophogastrida.
Erebonasteridae
Erebonasteridae เป็นสกุลของสัตว์พวกกุ้งกั้งปูที่อยู่ในวงศ์ Cyclopoida.
Entomolepididae
Entomolepididae เป็นสกุลของสัตว์พวกกุ้งกั้งปูที่อยู่ในวงศ์ Siphonostomatoida.
Entocytheridae
Entocytheridae เป็นสกุลของสัตว์พวกกุ้งกั้งปูที่อยู่ในวงศ์ Podocopida.
Entobius
Entobius เป็นสกุลของสัตว์พวกกุ้งกั้งปูที่อยู่ในวงศ์ Entobiidae.
สปีชีส์ของสกุลนี้พบในยุโรปตะวันตกและอเมริกาเหนือ
Echinothambematidae
Echinothambematidae เป็นสกุลของสัตว์พวกกุ้งกั้งปูที่อยู่ในวงศ์ Isopoda.
Ecbathyriontidae
Ecbathyriontidae เป็นสกุลของสัตว์พวกกุ้งกั้งปูที่อยู่ในวงศ์ Siphonostomatoida.
Discoidae
Discoidae เป็นสกุลของสัตว์พวกกุ้งกั้งปูที่อยู่ในวงศ์ Calanoida.
Dissonidae
Dissonidae เป็นสกุลของสัตว์พวกกุ้งกั้งปูที่อยู่ในวงศ์ Siphonostomatoida.
Disciadidae
Disciadidae เป็นสกุลของสัตว์พวกกุ้งกั้งปูที่อยู่ในวงศ์ Decapoda.
Dirivultidae
Dirivultidae เป็นสกุลของสัตว์พวกกุ้งกั้งปูที่อยู่ในวงศ์ Siphonostomatoida.
Dinopontiidae
Dinopontiidae เป็นสกุลของสัตว์พวกกุ้งกั้งปูที่อยู่ในวงศ์ Siphonostomatoida.
Dichelina
Dichelina เป็นสกุลของสัตว์พวกกุ้งกั้งปูที่อยู่ในวงศ์ Dichelinidae
สปีชีส์ของสกุลนี้พบในยุโรปตะวันตก มาเลเซีย
Dairoides
Dairoides เป็นสกุลของสัตว์พวกกุ้งกั้งปูที่อยู่ในวงศ์ Dairoididae.
สปีชีส์ของสกุลนี้พบในแอฟริกาตอนใต้และมหาสมุทรแปซิฟิก
Dacryopilumnus
Dacryopilumnus เป็นสกุลของสัตว์พวกกุ้งกั้งปูที่อยู่ในวงศ์ Dacryopilumnidae.
สปีชีส์ของสกุลนี้พบในมหาสมุทรแปซิฟิกและมหาสมุทรอินเดีย
Cytheromatidae
Cytheromatidae เป็นสกุลของสัตว์พวกกุ้งกั้งปูที่อยู่ในวงศ์ Podocopida.
Cyclodorippidae
Cyclodorippidae เป็นสกุลของสัตว์พวกกุ้งกั้งปูที่อยู่ในวงศ์ Decapoda.
Cucumaricola
Cucumaricola เป็นสกุลของสัตว์พวกกุ้งกั้งปูที่อยู่ในวงศ์ Cucumaricolidae.
สปีชีส์ของสกุลนี้มีอยู่ใน มาเลเซีย
Ctenochelidae
Ctenochelidae เป็นสกุลของสัตว์พวกกุ้งกั้งปูที่อยู่ในวงศ์ Decapoda.
เวิลด์บีชเกมส์ 2023
การแข่งขันกีฬาเวิลด์บีชเกมส์ 2023  หรือที่รู้จักกันอย่างเป็นทางการในชื่อ เอเอ็นโอซีเวิร์ลบีชเกมส์ 2023 (2023 ANOC World Beach Games) จะเป็นการแข่งขันกีฬาเวิลด์บีชเกมส์ครั้งที่สอง ซึ่งเป็นการแข่งขันกีฬาชายหาดระดับนานาชาติที่จัดโดยสมาคมคณะกรรมการโอลิมปิกแห่งชาติ เดิมกำหนดไว้ในปี พ.ศ. 2564 ในชื่อ เอเอ็นโอซีเวิร์ลบีชเกมส์ 2021 (2021 ANOC World Beach Games) แต่ถูกเลื่อนออกไปเป็นปี พ.ศ. 2566 เนื่องจากการระบาดทั่วของโควิด-19
มีการประกาศว่า อควาธลอน, แฮนด์บอลชายหาด, คาตะชายหาด, ฟุตบอลชายหาด, เทนนิสชายหาด, วอลเลย์บอลชายหาด 4x4, โปโลน้ำชายหาด, มวยปล้ำชายหาด, ว่าวฟอยล์ และว่ายน้ำกลางแจ้ง (5 กม.) ได้รับการยืนยันว่าเป็นกีฬาหลักของการแข่งขัน แต่ชนิดกีฬาอาจถูกเพิ่มโดย ANOC และเมืองเจ้าภาพที่เกี่ยวข้อง
ชนิดกีฬา.
การแข่งขันเวิลด์บีชเกมส์ 2023 จะประกอบด้วย 14 สาขาใน 14 ชนิดกีฬา; รายการแข่งขันได้สรุปขั้นตอนสุดท้ายในเดือนสิงหาคม ค.ศ. 2022 รายการทั้งหมดไม่มีแข่งขันในกีฬาโอลิมปิก กล่าวคือ ไม่มีอยู่ในโปรแกรมแข่งขันปัจจุบันสำหรับโอลิมปิกฤดูร้อน และมีความเท่าเทียมทางเพศ
ในวันที่ 5 ตุลาคม พ.ศ. 2565 มีการประกาศว่าการแข่งขันไคท์ฟอยล์จะถูกแทนที่ด้วยการแข่งขันวิงฟอยล์ เนื่องจากการทบทวนสภาพอากาศในบาหลีทำให้การแข่งขันรายการเดิมซึ่งประสบความสำเร็จไม่น่าเป็นไปได้
"ตัวเลขในวงเล็บ หมายถึง จำนวนเหรียญรางวัลที่แข่งขันกันในแต่ละสาขากีฬา"
เกิร์ลแพเน็ต 999
คูโรกาเนะ ไทป์95
ชาทัลเฮอยึค
ชาทัลเฮอยึค (, ; จากคำประสมภาษาตุรกี "ส้อม" + "เนินฝังศพ") เป็นที่อยู่อาศัยขนาดใหญ่มากสมัยยุคหินใหม่ถึงยุคทองแดงในอานาโตเลียตอนใต้ มีอายุอยู่ในช่วงประมาณ 7,500 ถึง 6,400 ปีก่อนคริสต์ศักราช และเจริญรุ่งเรืองประมาณ 7,000 ปีก่อนคริสต์ศักราช ยูเนสโกได้ขึ้นทะเบียนสถานที่นี้เป็นแหล่งมรดกโลกในเดือนกรกฎาคม ค.ศ. 2012
วัลราเฟิน ฟัน ฮัลล์
วัลราเฟิน (วัลลี) ฟัน ฮัลล์ (10 กุมภาพันธ์ ค.ศ. 1906 - 12 กุมภาพันธ์ ค.ศ. 1945) เป็นชาวดัตช์ที่เป็นนายธนาคารและผู้นำฝ่ายต่อต้านในช่วงการยึดครองเนเธอร์แลนด์ในสงครามโลกครั้งที่สอง เขาได้ก่อตั้งธนาคารฝ่ายต่อต้าน ซึ่งถูกใช้เพื่อแจกจ่ายเงินทุนให้แก่ผู้ที่ตกเป็นเหยื่อของการยึดครองเนเธอร์แลนด์ของนาซีและให้ทุนสนับสนุนแก่ขบวนการต่อต้านดัตช์
ช่วงชีวิตต้น.
เขาเกิดในตระกูลชาวดัตช์ที่มีอิทธิพล ฟัน ฮัลล์เริ่มเข้าศึกษาเพื่อกลายมาเป็นเจ้าหน้าที่ในพาณิชย์นาวี แต่หลังจากทำงานมาหลายปีในฐานะผู้ช่วยต้นเรือ เขาถูกปฏิเสธเพราะสายตาของเขา จึงไม่สามารถทำงานในพาณิชย์นาวีต่อไปได้ เขาได้ย้ายไปยังนครนิวยอร์กในปี ค.ศ. 1929 พี่ชายของเขาซึ่งจะเป็นนายกเทศมนตรีแห่งอัมสเตอร์ดัมในอนาคต ไจส์ ฟัน ฮัลล์(Gijs van Hall) ซึ่งเคยทำงานที่ธนาคารแห่งหนึ่ง ได้ช่วยเหลือเขาในการหางานทำในบริษัทวอล์สตรีท เมื่อได้รับคำแนะนำให้รู้จักกับธนาคาร ฟัน ฮัลล์ได้เดินทางกลับประเทศเนเธอร์แลนด์และกลายเป็นนายธนาคารและนายหน้าซื้อขายหลักทรัพย์
ภายหลังจากที่เยอรมันได้บุกครองเนเธอร์แลนด์ในเดือนพฤษภาคม ค.ศ. 1940 ได้มีการจัดตั้งกองทุนขึ้นเพื่อช่วยเหลือครอบครัวกะลาสีเรือ-พาณิชย์(ซึ่งติดอยู่ที่ต่างประเทศ เมื่อสงครามปะทุขึ้น) ฟัน ฮัลล์ได้ขอความช่วยเหลือในการจัดตั้งสาขาอัมสเตอร์ดัมร่วมกับพี่ชายของเขาอย่างไจส์ เนื่องจากประสบการณ์จากธนาคารของเขา ฟัน ฮัลล์สามารถหาเงินทุนโดยได้รับความช่วยเหลือจากการค้ำประกันโดยรัฐบาลเนเธอร์แลนด์ในกรุงลอนดอน หลังจากนั้นได้ไม่นาน เยอรมันก็เริ่มใช้มาตรการต่อต้านชาวยิวและบังคับใช้แรงงาน และการต่อต้านต่อมาตรการเหล่านี้ก็เพิ่มมากขึ้น ฟัน ฮัลล์ได้ขยายกิจกรรมในการระดมทุนของเขาสำหรับกลุ่มต่อต้านทุกประเภท และเขาก็กลายเป็นที่รู้จักกันในฐานะนายธนาคารฝ่ายต่อต้าน
หนึ่งในวิธีที่ฟัน ฮัลล์สามารถระดมทุนสำหรับฝ่ายต่อต้านคือ "การปล้น" ต่อธนาคารแห่งชาติเนเธอร์แลนด์ (De Nederlandsche Bank) ด้วยการอนุมัติของรัฐบาลผลัดถิ่นเนเธอร์แลนด์ ฟัน ฮัลล์สามารถรับเงินจำนวนมากกว่า 50 ล้านกิลเดอร์ดัตช์ จา่กข้อมูลของ Nout Wellink อดีตประธานธนาคาร ตัวเลขนี้เทียบได้กับจำนวนเงินครึ่งพันล้านยูโรในปี ค.ศ. 2010 ด้วยการร่วมมือกับพี่ชายของเขา ฟัน ฮัลล์ได้ปลอมแปลงพันธบัตรธนาคารและแลกเปลี่ยนกันภายในธนาคารให้กลายเป็นพันธบัตรจริง ด้วยวิธีนี้ เงินกระดาษจึงถูกรวบรวม สิ่งเหล่านี้ถูกทำขึ้นอยู่เบื้องหลังของรอสท์ ฟัน ทอนนิงเงิน ประธานธนาคารและสมาชิกที่มีชื่อเสียงของขบวนการชาติสังคมนิยมในเนเธอร์แลนด์(NSB)
ในปี ค.ศ. 1944 วัลราเฟิน เป็นผู้นำของ NSF (กองทุนสนับสนุนแห่งชาติ) เขายังเป็นผู้ประสานงานของ Kern ("นิวเคลียส") และ Driehoek ("สามเหลี่ยม") ซึ่งเป็นความร่วมมือกันของกลุ่มฝ่ายต่อต้านชาวดัตช์หลายกลุ่ม NSF ได้ให้การสนับสนุนกลุ่มฝ่ายต่อต้านและเอกสารใต้ดินต่าง ๆ เช่น "Het Parool", "Trouw", และ "Vrij Nederland".
ชื่อเล่น.
นอกจากจะถูกเรียกว่านายธนาคารฝ่ายต่อต้านแล้ว วัลราเฟินนั้นมีชื่อเล่นมากมายในขบวนการต่อต้านเพื่อให้แน่ใจแล้วว่า ชื่อจริงของเขาจะไม่ถูกเปิดเผย ตัวอย่างเช่น เขาถูกเรียกว่า ออยล์แมน (The Oilman) เพราะความสามารถของเขาในการสร้างผ่อนคลายความขัดแย้งกันระหว่างกลุ่มต่อต้านต่าง ๆ เช่นเดียวกับ เบเรนดส์ อูม พีท(Oom Piet "ลุงพีท") และ Van Tuyll เป็นส่วนใหญ่
คนส่งของ.
คนส่งของส่วนตัวของเขาคือ Hanneke Ippisch ผู้เขียนหนังสือเรื่อง "Sky: a True Story of Courage during World War II" งานของเธอคือ การจัดหาสถานที่นัดประชุมที่ปลอดภัยทุกวันศุกร์สำหรับผู้นำฝ่ายต่อต้าน
ถูกจับกุม.
เมื่อวันที่ 27 มกราคม ค.ศ. 1945 สถานที่นัดประชุมได้มอบให้กับสมาชิกคนหนึ่งของกลุ่มต่อต้านซึ่งถูกจับกุมเมื่อวันก่อนและหลงเชื่ออย่างผิดว่า สมาชิกในที่ประชุมจะรู้ว่า เขาถูกจับกุมและไม่เข้ามาร่วมประชุม แม้ว่าเยอรมันจะมีความคิดที่คลุมเครือ แต่ก็มีใครสักคนที่คอยประสานงานด้านการเงินให้กับฝ่ายต่อต้าน แต่พวกเขาไม่เคยรู้ว่าเป็นฟัน ฮัลล์ ในเดือนมกราคม ค.ศ. 1945 Teus van Vliet สมาชิกผู้ก่อตั้งขบวนการต่อต้านดัตช์ ถูกทรยศหักหลังโดยโจฮาน ฟัน ลอม ชาวดัตช์ที่เป็นผู้ให้ความร่วมมือ Van Vliet ยอมคายความลับจากการถูกซ้อมทรมานและเป็นผลทำให้เยอรมันสามารถเข้าจับกุมสมาชิกผู้นำฝ่ายต่อต้านหลายคน รวมทั้งฟัน ฮัลล์
ประหารชีวิตและถูกฝังศพ.
ฟัน ฮัลล์ถูกประหารชีวิตในฮาร์เลม เพื่อเป็นการล้างแค้นสำหรับการตายของเจ้าหน้าที่ตำรวจระดับสูง หลังสงคราม ร่างของเขาถูกฝังไว้ที่ Overveen ใน Erebegraafplaats Bloemendaal (สุสานกิตติมศักดิ์)
เกียรติยศที่โดดเด่น.
ฟัน ฮัลล์ได้รับการปูนบำเน็จหลังเสียชีวิตโดยรัฐบาลดัตช์ด้วยกางเขนดัตช์แห่งฝ่ายต่อต้าน(Verzetskruis) สหรัฐได้ปูนบำเน็จด้วยเหรียญมีเดล ออฟ ฟรีดอม พร้อมปาล์มสีทอง อิสราเอลได้ให้การยอมรับแก่เขาว่าเป็น "ผู้ทรงคุณธรรมแห่งนานาประเทศ" ในปี ค.ศ. 1978 สำหรับการสนับสนุนและเงินทุนสำหรับชาวยิว จำนวนระหว่าง 800 ถึง 9,000 คนในการหลบซ่อนตัวช่วงสงคราม เพื่อเป็นเกียรติแก่วีรกรรมของเขาในฝ่ายต่อต้าน อนุสาวรีย์ได้ถูกสร้างขึ้นในฤดูใบไม้ร่วง ปี ค.ศ. 2010 ใกล้กับสำนักงานธนาคารกลางดัตช์ที่ Frederiksplein 40 ในอัมสเตอร์ดัม
ในสื่อต่าง ๆ.
ภาพยนตร์ชื่อเรื่องว่า "The Resistance Banker" ("Bankier van het Verzet"), ถูกกำกับโดย Joram Lürsen และนำแสดงโดย Barry Atsma ผู้รับบทเป็น ฟัน ฮัลล์ ซึ่งเป็นภาพยนตร์ประเภทดราม่าในยุคสงครามโลกครั้งที่สองของเนเธอร์แลนด์ ปี ค.ศ. 2018 โดยอิงจากงานของฮัลล์ในการระดมเงินทุนสนับสนุนให้กับฝ่ายต่อต้านดัตช์ในสงครามโลกครั้งที่สอง
พิชญสเตเดียม
พิชญสเตเดียม  เป็นสนามกีฬาที่สร้างขึ้นเพื่อใช้เป็นสนามเหย้าของสโมสรฟุตบอลหนองบัว พิชญ ตั้งอยู่ที่ตำบลลำภู อำเภอเมืองหนองบัวลำภู จังหวัดหนองบัวลำภู มีความจุทั้งหมด 6,000 ที่นั่ง ซึ่งสร้างด้วยงบประมาณกว่า 50 ล้านบาท เริ่มก่อสร้างเมื่อปี พ.ศ. 2559 และเปิดใช้งานครั้งแรกในการแข่งขันไทยลีก 2 ฤดูกาล 2563–64 นัดที่ 11 คู่ระหว่างหนองบัว พิชญ พบกับ ชัยนาท ฮอร์นบิล เมื่อวันที่ 25 ตุลาคม พ.ศ. 2563
อะบูฮะนีฟะฮ์
อะบูฮะนีฟะฮ์ อันนัวะอ์มาน อิบน์ ษาบิต อิบน์ ซูฏอ อิบน์ มัรซุบาน (; – ค.ศ. 767) รู้จักกันในชื่อสั้น ๆ ว่า อะบูฮะนีฟะฮ์ หรือแบบให้ความเคารพตามซุนนีว่า อิหม่ามอะบูฮะนีฟะฮ์ เป็นนักเทววิทยาและนักกฎหมายซุนนีในคริสต์ศตวรรษที่ 8 ที่มีต้นกำเนิดเป็นชาวเปอร์เซีย โดยเป็นผู้ก่อตั้งมัซฮับฮะนะฟี ซึ่งเป็นสำนักที่มีผู้นับถือกว้างขวางที่สุดในนิกายซุนนี และมีผู้นับถือส่วนใหญ่ในเอเชียกลาง, อัฟกานิสถาน, เปอร์เซีย (จนถึงคริสต์ศตวรรษที่ 16), บอลข่าน, รัสเซีย, สาธารณรัฐเชเชน, ปากีสถาน, บังกลาเทศ, มุสลิมในประเทศอินเดีย, ตุรกี และโลกอาหรับบางส่วน
ผู้ติดตามซุนนีบางส่วนเรียกเขาว่า อัลอิมามุลอะอ์ซ็อม ("อิหม่ามที่ยิ่งใหญ่") และ ซิรอญุลอะอิมมะฮ์ ("ตะเกียงของเหล่าอิหม่าม")
อะบูฮะนีฟะฮ์เกิดในครอบครัวมุสลิมที่กูฟะฮ์ ในวัยหนุ่ม เขาเดินทางไปศึกษาที่มักกะฮ์และมะดีนะฮ์ในภูมิภาคฮิญาซในอาระเบีย เมื่ออาชีพนักเทววิทยาและนักนิติศาสตร์ของเขาพัฒนาขึ้น อะบูฮะนีฟะฮ์กลายเป็นที่รู้จักจากการใช้เหตุผลในคำวินิจฉัยทางกฎหมาย และแม้แต่หลักเทววิทยาของเขา มีผู้อ้างว่าสำนักอัลมาตุรีดียะฮ์ในหลักเทววิทยาซุนนีพัฒนามาจากสำนักเทววิทยาอะบูฮะนีฟะฮ์
คนุต ลาวาร์ด
เจ้าชายคนุต ลาวาร์ด (เดนมาร์ก: Knud Lavard) (12 มีนาคม ค.ศ. 1096 - 7 มกราคม ค.ศ. 1131) เป็นเจ้าชายเดนมาร์ก ทรงเป็นดยุกแห่งชเลสวิชพระองค์แรก และเป็นเจ้าชายเดนมาร์กพระองค์แรกที่เป็นทั้งขุนนางศักดินาในเดนมาร์กและเยอรมนีพร้อมกัน นำไปสู่ตำแหน่งคู่ทางประวัติศาสตร์ในจัตแลนด์ใต้ พระองค์ถูกปลงพระชนม์โดยพระญาติคือ เจ้าชายมักนุสแห่งเดนมาร์ก (ต่อมาคือ พระเจ้ามักนุสที่ 1 แห่งสวีเดน ราวค.ศ. 1106 - ค.ศ. 1134) ผู้ทรงเห็นว่าเจ้าชายคนุตเป็นคู่แข่งในการสืบราชบัลลังก์เดนมาร์ก เจ้าชายคนุต ลาวาร์ดทรงได้รับการประกาศเป็นนักบุญใน ค.ศ. 1170
พระองค์ทรงเป็นบรรพบุรุษของกษัตริย์เดนมาร์กสายราชสกุลวัลเดมาร์ (Valdemarerne) และสายสันตติวงศ์สืบทอดต่อมา เจ้าชายคนุต ลาวาร์ดเป็นพระบิดาในพระเจ้าวัลเดมาร์ที่ 1 แห่งเดนมาร์ก (Valdemar den Store) และทรงเป็นสมเด็จปู่ในพระเจ้าวัลเดมาร์ที่ 2 แห่งเดนมาร์ก (Valdemar Sejr)
เจ้าชายคนุต ลาวาร์ดทรงเป็นพระราชโอรสตามกฎหมายเพียงพระองค์เดียวของพระเจ้าอีริคที่ 1 แห่งเดนมาร์ก ที่ประสูติแต่พระราชินีบอดิล ทูร์โกต์สแด็ทเทอร์ เมื่อพระราชบิดาสวรรคตใน ค.ศ. 1103 ด้วยความที่เจ้าชายยังทรงพระเยาว์ พระองค์จึงถูกมองเข้าในการเลือกตั้งพระมหากษัตริย์ ค.ศ. 1104 พระองค์เติบโตขึ้นจากการดูแลใกล้ชิดจากขุนนางตระกูลไวด์ ซึ่งต่อมาจะเป็นผู้สนับสนุนพระองค์อย่างยิ่ง ในค.ศ. 1115 พระเจ้านีลส์แห่งเดนมาร์ก สมเด็จอาของเจ้าชาย ได้แต่งตั้งเจ้าชายเป็นยาร์ลแห่งชเลสวิช ("jarl af Sønderjylland") เพื่อให้พวกชนเผ่าสลาวิกโอบอทริเทสหยุดโจมตีเดนมาร์ก ในช่วงสิบห้าปีต่อมา เจ้าชายคนุตได้ทรงสร้างสันติภาพในเขตชายแดนจนประสบความสำเร็จ พระองค์ได้รับตำแหน่งดยุกแห่งฮ็อลชไตน์ ("Hertug af Holsten") และเป็นขุนนางในสังกัดของจักรวรรดิโรมันอันศักดิ์สิทธิ์
ดูเหมือนว่าพระองค์จะเป็นพระบรมวงศานุวงศ์เดนมาร์กพระองค์แรก ผู้ทรงถูกดึงดูดด้วยวัฒนธรรมคติแห่งอัศวินของเยอรมนีในยุคกลาง บ่งบอกด้วยการที่ทรงเปลี่ยนชื่อตำแหน่งของพระองค์เป็นดยุกแห่งชเลสวิช ("Hertug af Slesvig") ภาพลักษณ์ของพระองค์ได้รับความนิยม และอาจจะได้เป็นรัชทายาทในราชบัลลังก์ของสมเด็จอา แต่พระองค์ก็ยังทรงมีศัตรูที่ทรงอำนาจในหมู่เจ้าชายและขุนนางเดนมาร์ก ซึ่งได้ตั้งคำถามต่อความจงรักภักดีของพระองค์ที่มีต่อจักรพรรดิโลทาร์ที่ 3 แห่งจักรวรรดิโรมันอันศักดิ์สิทธิ์ ผู้ทรงยอมรับให้พระองค์เป็นผู้ปกครองชาวเวนด์ตะวันตก
ทั้งกษัตริย์นีลส์และพระโอรสของพระองค์คือ พระเจ้ามักนุสที่ 1 แห่งสวีเดน หรือ มักนุสผู้แข็งแกร่ง ทรงตื่นตระหนกที่เจ้าชายคนุตได้รับการยอมรับจากจักรพรรดิโลทาร์ที่ 3 ในวันที่ 7 มกราคม ค.ศ. 1131 เจ้าชายคนุตทรงถูกล่อลวงให้มาติดกับที่ป่าฮารัลด์สเต็ด ("Haraldsted Skov") ใกล้เมืองริงสเต็ดบนเกาะเชลลันด์ พระองค์ถูกปลงพระชนม์โดยมักนุส โบสถ์ริงสเต็ดซึ่งเป็นโบสถ์คณะเบเนดิกตินแห่งแรกๆ ในเดนมาร์ก ได้เป็นสถานที่ฝังพระศพของเจ้าชายคนุตที่แรก ในค.ศ. 1157 พระศพของเจ้าชายได้ถูกย้ายไปฝังที่หอสวดมนต์ใหม่ของโบสถ์นักบุญเบ็งท์ในริงสเต็ด หอสวดมนต์นี้ ("Knut Lavards Kapel") ได้ถูกสร้างขึ้นบริเวณที่พระองค์สิ้นพระชนม์แต่หอสวดมนต์นี้ก็หายสาปสูญไปหลังการปฏิรูปศาสนาฝ่ายโปรเตสแตนต์ ซากโบราณสถานได้ถูกค้นพบใน ค.ศ. 1883 ต่อมาใน ค.ศ. 1902 มีอนุสรณ์สถานรูปไม้กางเขนขนาด 4 เมตรถูกสร้างขึ้นใกล้สถานที่สิ้นพระชนม์ของเจ้าชายคนุต ลาวาร์ด
หลังการสิ้นพระชนม์ของเจ้าชายคนุต ลาวาร์ด ดินแดนของโอบอทริเทสถูกแบ่งระหว่างพรีบิสลาฟแห่งวาเกรียและนิคล็อต (ค.ศ. 1090-1160) ทั้งสองเป็นหัวหน้าเผ่าโอบอทริเทส บางแหล่งข้อมูลพิจารณาว่าการสิ้นพระชนม์ของเจ้าชายคนุตเป็นการวางแผนฆาตกรรมที่พระเจ้ามักนุสก่อขึ้น แต่บางแห่งก็อ้างว่าเป็นแผนการของกษัตริย์นีลส์เอง การสิ้นพระชนม์ของพระองค์ทำให้เกิดสงครามกลางเมืองขึ้นเป็นระลอกจนถึง ค.ศ. 1157 เมื่อจบลงด้วยชัยชนะของพระโอรสของพระองค์ที่ประสูติหลังจากที่พระองค์สิ้นพระชนม์ไปแล้ว คือ พระเจ้าวัลเดมาร์ที่ 1 แห่งเดนมาร์ก ชะตากรรมของเจ้าชายคนุต กอปรกับชัยชนะของพระโอรสเป็นแรงผลักดันให้เจ้าชายคนุตได้รับการประกาศเป็นนักบุญใน ค.ศ. 1170 ตามการรณรงค์ของกษัตริย์วัลเดมาร์ วันสมโภช ("Knutsdagen") คือวันคล้ายวันสิ้นพระชนม์ของพระองค์ คือวันที่ 7 มกราคม
วัดเขาแดงตะวันออก
วัดเขาแดงตะวันออก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพญาขัน อำเภอเมืองพัทลุง จังหวัดพัทลุง พื้นที่ตั้งวัดเป็นที่ราบเชิงภูเขา มีที่ดินตั้งวัด เนื้อที่ 18 ไร่ 2 งาน 70 ตารางวา มีธรณีสงฆ์ 1 แปลง เนื้อที่ 24 ไร่
วัดเขาแดงตะวันออกสร้างขึ้นเมื่อ วันที่ 10 มิถุนายน พ.ศ. 2319 ในสมัยสมเด็จพระเจ้ากรุงธนบุรี ที่ได้มีนามวัดอย่างนั้นเพราะวัดตั้งอยู่เชิงภูเขามีหินสีแดง และทางทิศตะวันตกมีวัดเขาแดงตะวันตกตั้งอยู่จึงมีนามว่า "วัดเขาแดงตะวันออก" ชาวบ้านมักเรียกสั้น ๆ ว่า วัดเขาแดง วัดได้รับพระราชทานวิสุงคามสีมาเมื่อ วันที่ 8 กันยายน พ.ศ. 2487 ด้านการศึกษา ได้ให้ทางราชการจัดสร้างโรงเรียนวัดเขาแดงขึ้นในธรณีสงฆ์ของวัดเนื้อที่ 20 ไร่ และได้ใช้เป็นที่ป่าช้า 4 ไร่
อดีตเจ้าอาวาส เป็นเกจิอาจารย์มีความศักดิ์สิทธิ์ เป็นที่เคารพนับถือของชาวพัทลุงและทั่วไป ปัจจุบันพระมหาสมชาย อินทุสวณุโณ เป็นเจ้าอาวาส
รายชื่อผู้เข้าแข่งขันรายการ เกิร์ลแพลนเน็ต 999
เซลล์.
การจัดเซลล์.
เซลล์ทั้งหมดถูกยกเลิกในตอนที่ 6 หลังจากการจัดอันดับครั้งแรก
เวทีการแสดง แพลนเน็ตเดโม่ (ตอนที่ 1-2).
ทีมเหล่านี้ก่อตั้งขึ้นตามสัญชาติก่อนตอนที่ 1; ชื่อทีมถูกนำมาจากช่อง YouTube อย่างเป็นทางการของ Mnet K-POP
หมายเลขทีมตัวหนาคือทีมที่การแสดงบางส่วนหรือไม่มีในการออกอากาศ
ภารกิจเชื่อมต่อ (ตอนที่ 2-4).
ทีมต่าง ๆ ถูกจัดตั้งขึ้นในตอนที่ 2 และการแสดงแบทเทิลแบบกลุ่มได้แสดงในตอนที่ 3 และ 4ทีมที่ชนะได้รับการคูณคะแนนในช่วง 24 ชั่วโมงก่อนที่จะปิดการลงคะแนนในวันที่ 28 สิงหาคม เวลา 10.00 น. (KST) ทีมที่ชนะที่แสดงเพลงเกิร์ลกรุ๊ปได้รับตัวคูณ x2 ในขณะที่ทีมที่ชนะที่แสดงเพลงบอยกรุ๊ปได้รับตัวคูณ x3
จากทีมที่ชนะ "Yes or Yes" ทีมที่ 1 ทัม자꾸 보고싶넹(Keep Missing You) ได้รับเลือกให้แสดงที่ M Countdown การแสดงของพวกเขาออกอากาศเมื่อวันที่ 9 กันยายน พ.ศ. 2564
ภารกิจผสมผสาน (ตอนที่ 6-7).
ผู้เข้าแข่งขันในทีมที่ชนะแต่ละคนได้รับคะแนน 270,000 คะแนน โดยหารด้วยจำนวนสมาชิกในกลุ่ม
ภารกิจสร้างสรรค์ (ตอนที่ 8-10).
เพลงในภารกิจสร้างสรรค์ถูกเปิดเผยในตอนท้ายของตอนที่ 6
ผู้ชมสามารถโหวตใน Universe ได้ว่าพวกเขาต้องการให้การแสดงทั้งสี่เพลงที่จัดแสดงนั้นมีผู้เข้าแข่งขันคนใดบ้าง การลงคะแนนจะปิดในวันที่ 11 กันยายน เวลา 22:30 น. KST ทีมที่ชนะจะได้รับการโหวตเพิ่มเป็นสองเท่าในช่วง 24 ชั่วโมงสุดท้ายของการโหวตจนถึงเวลา 10.00 น. KST ในวันที่ 9 ตุลาคม
ภารกิจ O.O.O (ตอนที่ 11).
สำหรับภารกิจ O.O.O สาวๆ จะถูกแบ่งออกเป็นสามกลุ่มแยกกัน โดยจะทำการแสดงเพลงธีมของรายการในเวอร์ชันเปิดตัวกลุ่มแรกคือ "O.O.O (Over&amp;Over&amp;Over)" การจัดทีมได้รับการโหวตจากผู้ชมตั้งแต่วันที่ 24 กันยายนถึง 27 กันยายน วิดีโอการแสดงบนเวทีเปิดตัวเมื่อวันที่ 9 ตุลาคม
ผู้ชมประเมินการแสดงของผู้เข้าแข่งขันโดยกดไลค์วิดีโอบนเวทีของผู้เข้าแข่งขันแต่ละคน ระยะเวลาการประเมินจะดำเนินไปจนถึง 10.00 น. KST ของวันที่ 10 ตุลาคม